open-index/open-wikipedia-markdown huggingface dataset:
Ians Stjuarts (mūziķis)

**Ians Endrū Roberts Stjuarts** (; 1938. gada 18. jūlijs — 1985. gada 12. decembris), pazīstams arī kā **Ians Stjuarts**, bija skotu mūziķis, taustiņinstrumentālists un viens no grupas *[[The Rolling Stones]]* dibinātājiem. 1989. gadā Stjuarts tika uzņemts Rokenrola slavas zālē. Grupas *The Rolling Stones* sastāvā mūziķis uzstājās līdz 1963. gadam, kad grupas menedžeris izteica vēlmi, lai Stjuarts vairs nekāpj uz skatuves, ko pamatoja ar to, ka 6 cilvēki grupā esot par daudz, tāpat tam par iemeslu tiek minēta mūziķa neatbilstība grupas dumpīgajam tēlam — viņš bija vecāks par pārējiem grupas dalībniekiem un disciplinētāks. Par spīti tam, Stjuarts turpināja grupā aktīvi darboties, piedalīdamies ierakstos un organizēdams pārbraucienus koncertturneju laikā, līdz 1985. gada nogalē piedzīvoja nāvējošu sirdstrieku.

Savā autobiogrāfijā *Life* Kīts Ričardss par Stjuarta ieguldījumu grupā izteicies: „Ians Stjuarts. Es joprojām strādāju pie viņa. Man *The Rolling Stones* nozīmē viņa grupu. Bez viņa zināšanām un organizēšanas... mēs nebūtu nekas.“

## Atsauces
Vracova

**Vracova** () ir pilsēta Čehijā, Dienvidmorāvijas apgabala Hodonīnas apriņķī.

## Vēsture
Rakstos pirmoreiz minēta 1201. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Kalnmuiža (Kandavas pagasts)

**Kalnmuiža**, agrāk arī **Kalnamuiža**, ir ciems Tukuma novada Kandavas pagastā. Izvietojies pagasta dienvidrietumos Amulas  upes krastā pie autoceļa V1471  no pagasta centra Kandavas un  no Rīgas. Apdzīvotā vieta izveidojusies ap bijušās Kalna muižas (*Hohenberg*) centru. Kalnmuižas ūdensdzirnavas ar iekārtu ir valsts nozīmes arhitektūras piemineklis, bet muižas apbūve (pils, kalpu māja, klēts, kalve, stallis) ir vietējas nozīmes kultūrvēstures piemineklis. Pie Kalnmuižas dzirnavām Amulas krastā atrodas 35 un 14 m augsti atsegumi — Kalnmuižas kraujas.

## Atsauces
Voldemārs Ketners

**Voldemārs Ketners** (dzimis , miris ) bija latviešu elektronisko iekārtu konstruktors, uzņēmējs un radioamatieris. Konstruējis elektromūzikas instrumentus, televīzijas dekoderus un citas iekārtas. Ketners bija satelītuztvērēju ražošanas pionieris Latvijā un PSRS, izveidodams pirmo sadzīves satelītuztvērēju valstī, par ko 1989. gadā saņēma VTSSI Zelta medaļu. Nodibināja vienu no pirmajām privātajām elektronikas kompānijām valstī — "WalKet".
Vecpils

**Vecpils** var būt:

*Vecpils - mazciems Dienvidkurzemes novada Kazdangas pagastā
*Vecpils, arī **Vacpiļs** - vidējciems Balvu novada Bērzpils pagastā
*Vecpils, arī **Vacpiļs** - skrajciems Augšdaugavas novada Naujenes pagastā
*Vecpils, agrāk **Dižlāņi** un **Lāņi** - vidējciems Dienvidkurzemes novadā, Vecpils pagasta centrs
Simons Vitenbergs

**Simons Iciks Vitenbergs** ( — 1945. gads) bija ebreju izcelsmes Latvijas pedagogs un politiķis. Bijis Rīgas domes un 4. Saeimas deputāts, partijas *[[Agudas Izrael (Latvija)|Agudas Izrael]]* biedrs.

## Biogrāfija
Simons Vitenbergs piedzima . No 1924. līdz 1931. gadam bija ebreju ģimnāzijas «Tora Vdereh Jerec» direktors, LR Izglītības ministrijas Ebreju izglītības nodaļas padomes dalībnieks, Ebreju izglītības biedrības priekšnieks un Rīgas Ebreju krājaizdevu sabiedrības valdes priekšsēdētājs.

1931. gadā tika ievēlēts 4. Saeimā no partijas *[[Agudas Izrael (Latvija)|Agudas Izrael]]* saraksta. Parlamentā darbojās līdz Ulmaņa apvērsumam 1934. gada maijā. Ir bijis Rīgas domes deputāts.

Vācu okupācijas laikā Otrajā pasaules karā vispirms bija Rīgas geto Ebreju padomes Statistikas nodaļas vadītājs, vēlāk nogādāts Būhenvaldes koncentrācijas nometnē, kur 1945. gadā nomira.

## Atsauces
Sentkitsas un Nevisas administratīvais iedalījums

[250px|thumbnail|[Sentkitsa un Nevisa|Sentkitsas un Nevisas novietojums]]
**[[Sentkitsa un Nevisa|Sentkitsas un Nevisas]] administratīvo iedalījumu** veido **14 rajoni**, kas izvietojušies uz **2 salām**.

## Administratīvo līmeņu shēma

## Pirmā līmeņa administratīvais iedalījums
### Salas

## Otrā līmeņa administratīvais iedalījums

### Rajoni

## Atsauces
Kandavas stacija

**Kandavas stacija**, agrāk arī **Bebrupe**, ir ciems Tukuma novada Kandavas pagastā. Izvietojies pagasta ziemeļaustrumos Bebrupes krastā pie dzelzceļa līnijas Ventspils—Tukums II un autoceļa A10  no pagasta centra Kandavas un  no Rīgas. Apdzīvotā vieta izveidojusies pie Kandavas dzelzceļa stacijas. Ciemā kādreiz bijis veikals. Patlaban pie stacijas atrodas vairāki uzņēmumi, tai skaitā kokapstrādes uzņēmums "Reniar".

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Abduls Kalāms

**Avuls Pakirs Džainulabdīns Abduls Kalāms** (, *Avul Pakir Jainulabdeen Abdul Kalam*), plašāk pazīstams kā **A. P. Dž. Abduls Kalāms** (ஆ. ப. ஜெ. அப்துல் கலாம், *A. P. J. Abdul Kalam*; dzimis , miris ) bija Indijas 11. prezidents. Bijis zinātnieks un zinātnes administrators militāro raķešu un civilās kosmonautikas jomā. Ieguvis iesauku "Indijas raķešu vīrs".

Abduls Kalāms dzimis nabadzīgā tamilu musulmaņu ģimenē. Viņam bija trīs brāļi un māsa. 1954. gadā Kalāms pabeidza Sentdžozefa koledžu Tiručirapalli.

1960. gadā Madrasas tehnoloģiju institūtā ieguva avioinženiera diplomu. Kalāms ieguva zinātnieka darbu Indijas militārās pētniecības organizācijas *Defence Research and Development Organisation* (*DRDO*) Aeronautikas attīstības laboratorijā. Sākotnēji viņš armijai konstruēja nelielu helikopteru. Piedalījās arī komitejā, kas nodarbojās ar valsts kosmiskās programmas formulēšanu. 1965. gadā sāka izstrādāt raķetes projektu.

1969. gadā Abduls Kalāms tika pārcelts uz Indijas kosmisko pētījumu organizāciju (*ISRO*). Viņš bija Indijas pirmās kosmiskā nesējraķetes *[[Satellite Launch Vehicle]]* (*SLV*) projekta direktors.
1970. gados Kalāms arī vadīja divus projektus *Project Devil* un *Project Valiant*, lai izveidotu ballistiskās raķetes no *SLV* pielietotajām tehnoloģijām.
1980. gados viņš vadīja militāro raķešu programmu *[[Integrated Guided Missile Development Program]]*.

No 1992. līdz 1999. gadam Abduls Kalāms bija premjerministra galvenais padomnieks zinātnes lietās un *DRDO* sekretārs. Šajā laikā tika veikts kodolizmēģinājums *Pokhran-II*, kurā viņam bija svarīga politiska un tehnoloģiska dalība.
1998. gadā Kalāms kopā ar kardiologu *Bhupathiraju Somaraju* izstrādāja lētu koronāro stentu.

Abduls Kalāms uzvarēja 2002. gada prezidenta vēlēšanās, otrajā vietā atstājot Lakšmi Sahgalu. Prezidenta zvērestu nodeva .
2007. gadā viņu prezidenta amatā nomainīja Pratibha Patila.

## Ārējās saites

* Abdula Kalāma vietne
Nikola (vācu dziedātāja)

**Nikola** (, dzimusi ) ir vācu popdziedātāja, kas uzvarēja 1982. gada Eirovīzijas dziesmu konkursā. Nikolas īstais vārds pirms kāzām bija **Nikola Holca** (*Nicole Hohloch*), pēc — **Nikola Zeiberta** (*Nicole Seibert*). 17 gadu vecumā Nikola uzvarēja Eirovīzijā ar dziesmu *[[Ein bißchen Frieden]]*.

## Bērnība
Nikola piedzima Marlīzes un Zigfrīda Holcu ģimenē. 1971. gadā viņa pirmo reizi uzstājās skolas un uzņēmumu pasākumos. 1980. gadā dziedātāja piedalījās festivālā *Schwäbisch Hall von Robert Jung*. 1981. gadā ierakstīja savu pirmo dziesmu *Jupiter-Records* studijā, tā 22 nedēļas bija Vācijas mūzikas topu augšgalā un 2. vietā pārdotāko singlu topā.

thumbnail|Nikola (pa labi), piedaloties 1983. gada vācu nacionālajā dziesmu festivālā.

## Diskogrāfija

### Studijas albumi
* 1981 *Flieg nicht so hoch, mein kleiner Freund*
* 1982 *Ein bißchen Frieden*
* 1983 *So viele Lieder sind in mir*
* 1984 *Weihnachten mit Nicole* (atkārtoti izdots 1999. gadā)
* 1985 *Gesichter der Liebe*
* 1986 *Laß mich nicht allein*
* 1987 *Moderne Piraten*
* 1988 *So wie du*
* 1990 *Für immer .. für ewig*
* 1991 *Und ich denke schon wieder an dich*
* 1992 *Wenn schon .. denn schon ..*
* 1992 *Weihnachten mit Nicole* 
* 1993 *Mehr als nur zusammen schlafen gehn*
* 1994 *Und außerdem*
* 1996 *PUR*
* 1996 *Nicole — Der private Premiummix (kein offizielles Album)*
* 1998 *Abrakadabra*
* 1998 *Weihnacht Zuhause*
* 1999 *Visionen*
* 2001 *Kaleidoskop*
* 2002 *Ich lieb dich*
* 2004 *Für die Seele*
* 2005 *Alles fließt*
* 2006 *Begleite mich*
* 2006 *Christmas Songs*
* 2008 *Hautnah — Die Geschichten meiner Stars*
* 2008 *Mitten ins Herz*
* 2008 *Mitten ins Herz — Tour Edition*
* 2009 *Meine Nummer 1*
* 2012 *Jetzt Komm Ich*
* 2013 *Alles nur für Dich*

### Koncertu albumi
* 1999 *LIVE*

### Remiksu albumi
* 1997 *Nicole’s Party*

### Izlases
* 1986 *Die größten Erfolge*
* 1992 *Augenblicke — Meine schonsten Lieder*
* 1992 *Ein bißchen Frieden*
* 1992 *Mit dir vielleicht*
* 1996 *Meine Lieder*
* 2000 *Ich hab dich noch Lieb*
* 2000 *Nicole’s Streicheleinheiten*
* 2002 *Neue Wege*
* 2003 *Zeit der Sterne*
* 2005 *Best Of 1982—2005 — Nicole*
* 2009 *Hits & Raritäten*
* 2010 *30 Jahre — Mit Leib und Seele*
* 2011 *Radiomania*

## Ārējās saites
Bobbysocks!

***Bobbysocks!*** ir norvēģu duets, kas uzvarēja 1985. gada Eirovīzijas dziesmu konkursā. Tas sastāv no Hannas Krogas (*Hanne Krogh*) un zviedru — norvēģu dziedātājas Elizabetes Andersones (*Elisabeth Andreassen*). 1985. gada Eirovīzjas dziesmu konkursā viņas uzvarēja ar dziesmu *La det swinge* ().

## Vēsture
Duets tika izveidots 1983. gadā. Abas dalībnieces bija bieži pārstāvējušas Norvēģiju Eirovīzijā. Hanna Kroga startēja tajā trīs reizes — 1971. gadā kā soliste, 1985. un 1991. gadā ar grupu *Just 4 Fun*, savukārt Elizabete Andersone Eirovīzijā piedalījusies četras reizes — 1982. gadā pārstāvēja Zviedriju, 1985. gadā uzvarēja ar *Bobbysocks!*, 1994. un 1996. gadā dziedāja solo.
Duetam bija ieplānots izlaist singlu *Radio*, taču, uzvarot konkursā, plānus nācās mainīt. *La det swinge* bija Norvēģijas un Beļģijas mūzikas topu augšgalā, Zviedrijā un Īrijā — top 10 un top 20 Nīderlandē un Austrijā.
Grupa pārtrauca savu darbību 1988. gadā, pēc 4 gadu veiksmīgas darbības, tomēr ik pa laikam Krogu un Andersenu varēja redzēt kopā uz skatuves Norvēģijā. Šī grupa piedalījās arī Eirovīzijas 50 gadu jubilejas koncertā, Kopenhāgenā, Dānijā.

Duets atkal apvienojās 2010. gada maijā, lai atzīmētu savas uzvaras Eirovīzijas dziesmu konkursā 25 gadu jubileju. Atzīmējot šo jubileju, *Bobbysocks!* izdeva studijas albumu *Let It Swing — The Best Of Bobbysocks!*, kurā tika iekļautas divas pavisam jaunas dziesmas, no kurām viena sasniedza 13. vietu Norvēģijas mūzikas topā, palīdzot duetam iegūt jaunus fanus ne tikai Norvēģijā, bet arī visā pasaulē.

## Diskogrāfija
### Singli
* 1984: *I Don't Wanna Break My Heart*
* 1984: *Radio*
* 1985: *Let It Swing / La Det Swinge*
* 1985: *Midnight Rocks*
* 1986: *Waiting for the Morning*
* 1986: *Johnny And The Dancing Girls*
* 1987: *Swing It, Magistern*
* 1987: *If I Fall*
* 1987: *Don't Leave Me Here Without You*
* 2010: *Thank You* (kopā ar Aleksandru Ribaku)

### Albumi
* 1984: *[[Bobbysocks (albums)|Bobbysocks!]]* (atkalizdots 1985. gadā iekļaujot *Let It Swing*)
* 1986: *[[Waiting for the Morning]]* (atkārtoti rediģēts 1994. gadā)
* 1987: *[[Walkin' on Air]]*

### Labāko dziesmu izlases
* 2010: *Let it Swing - The Best of Bobbysocks!*

## Studijas albumi
*1984: *Bobbysocks!* 
*1986: *Waiting for the Morning* 
*1987: *Walkin' on Air*
*2010: *Let It Swing - The Best Of Bobbysocks!*

## Atsauces
Bālints Balaši

**Ģarmatas un Kēko barons Bālints Balaši** (; dzimis , miris ) bija Slovākijā dzimis renesanses laika ungāru dzejnieks un karavīrs. Lai arī rakstījis lielākoties ungāriski, darbi ir arī latīņu, itāļu, vācu, poļu, turku, slovāku, horvātu un rumāņu valodās. Mūsdienu ungāru liriskās un erotiskās dzejas pamatlicējs.

## Ārējās saites
Nikola

**Nikola** var būt:

* Nikola (personvārds)

## Cilvēki ar šādu vārdu
* Nikola Tesla
* Nikola Šercingere
* Nikola Kidmena

## Skatuves vārds
* Nikola (čīliešu dziedātāja)
* Nikola (vācu dziedātāja)
Reģi

**Reģi** ir ciems Kuldīgas novada Alsungas pagastā. Izvietojušies pagasta austrumdaļā  no pagasta centra Alsungas,  no novada centra Kuldīgas un  no Rīgas.

Reģos atrodas 1890. gadā celtā Reģu muiža, kurā atradās pansionāts.

2007. gada 22. februārī sociālās aprūpes centrā "Reģi" notika postošs ugunsgrēks, kurā dzīvību zaudēja 23 no 90 aprūpes centrā dzīvojošiem iemītniekiem. Tas kļuva par postošāko ugunsgrēku Latvijas vēsturē. Pēc ugunsgrēka aprūpes centru slēdza un tā iemītniekus pārvietoja uz Gudeniekiem.

Pēc ugunsgrēka Latvijas Piļu un muižu asociācija aicināja ēku saglabāt un restaurēt.

Reģos atrodas murkšķu audzētava "Jaunstuči", kas darbojas arī kā tūrisma objekts.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Ein bißchen Frieden

***Ein bißchen Frieden*** ir dziesma vācu valodā, kuru sarakstīja vācu Eirovīzijas dziesmu rakstītāju duets — mūzikas autors Ralfs Zīgels (*Ralph Siegel*) un vārdu autors Bernds Meinūgers (*Bernd Meinunger*). Dziesma, 17 gadīgās vācu vidusskolas skolnieces Nikolas izpildījumā piedalījās 1983. gada Eirovīzijas dziesmu konkursā, kas noritēja Harogatē, Anglijā, un tā ieguva 1. vietu. Šajā konkursā otro vietu no Nikolas izpildītās dziesmas šķīra rekordliels punktu skaits — 61 punkts, šis rekords tika pārspēts 1997. gada Eirovīzijas dziesmu konkursā.

## Vēsture
*Ein bißchen Frieden* 1982. gada Eirovīzijas konkursā bija ar kārtas skaitli 18 — šī bija pēdējā dziesma pēc kārtas, taču balsošanas beigās tā saņēma 161 punktu, iegūstot 1. vietu. Priekšnesums bija citādāks, nekā pārējiem Eirovīzijas dalībniekiem — Nikola sēdēja uz ķeblīša un spēlēja baltu akustisko ģitāru, fonā tika spēlēta arfa. Dziesma bija maiga balāde, kurā ir izteikta vēlme par mieru pasaulē.

Pēc uzvaras konkursā Nikola veica šīs dziesmas ierakstus četrās valodās: vācu, angļu, franču un nīderlandiešu, un izlaida dziesmu piecās Eiropas valodās: dāņu, itāļu, krievu, un vācu-angļu-holandiešu kombinācija (dziesma tiek dziedāta vairākās valodās) un vācu-angļu-itāļu kombinācija.

## Atsauces
Venecuēlas administratīvais iedalījums

[250px|thumbnail|[Venecuēlas novietojums]]
**[[Venecuēla]]s administratīvo iedalījumu** veido **23 štati** *(estados)* un **2 īpašās teritorijas** — **Galvaspilsētas distrikts** *(Distrito Capital)* un **Federālie valdījumi** (*Dependencias Federales*), ko veido Venecuēlai piederošas salas. Štati sīkāk iedalās **335 municipalitātēs**. Visus administratīvo iedalījuma vienības veido **10 reģioni**. Pēc platības lielākā administratīvā teritorija ir Bolivara (240 000 km²), bet mazākais — Federālie valdījumi (342 km²). Pēc iedzīvotāju skaita visapdzīvotākā teritorija ir Sulija (3 704 404 iedzīvotāji), bet vismazāk iedzīvotāju ir Federālajos valdījumus (6500 iedzīvotāji)

## Administratīvo līmeņu shēma

## Reģioni

## Pirmā līmeņa administratīvais iedalījums

### Īpašās teritorijas

### Štati

## Atsauces
Salome (dziedātāja)

**Salome** (; dzimusi kā **Marija Rosa Marko** ) ir spāņu dziedātāja, 1969. gada Eirovīzijas dziesmu konkursa uzvarētāja.

Savu dziedātājas karjeru sākusi Barselonas radio, pēc tam sākusi strādāt televīzijā par raidījumu vadītāju.

1962. gadā Salome uzvarēja Vidusjūras festivālā, pēc tam piedalījusies vēl vairākos festivālos.
Salome 1969. gadā Eirovīzijā pārstāvēja Spāniju un uzvarēja ar dziesmu *[[Vivo cantando]]* muzikālā trio *Les valdevosa* pavadījumā. 1969. gada Eirovīzijas dziesmu konkurss atšķīrās ar to, ka šajā konkursā uzvarēja četras dalībnieces, otrās vietas šajā konkursā nebija. Dziesmu *Vivo cantando* pēc uzvaras konkursā Salome ierakstīja astoņās valodās. Dziedātājas tērps, ar kuru Salome uzstājās, svēra 14 kilogramus — tas bija veidots no porcelāna elementiem.

## Atsauces

## Ārējās saites
Reddit

***Reddit***, stilizēts kā ***reddit***, ir sociālais tīkls un ziņu vietne, kurā reģistrēti lietotāji var iesniegt saturu, piemēram, rakstu vai saiti, tad citi reģistrētie lietotāji var atzīmēt iesniegumus kā labus (uz augšu) vai sliktus (uz leju). Jo vairāk lietotāju ir atzīmējuši iesniegumu uz augšu, jo lielākam skaitam lietotāju šis iesniegums tiek parādīts.

Iesniegumi tiek dalīti interešu jomās, kuras sauc par "subreditiem". Katrs subredits ir par kādu konkrētu tēmu, piemēram */r/news* ir subredits, kurā lietotāji tiek mudināti iesniegt tikai ziņu rakstus. Katram lietotājam ir sava sākumlapa, kurā tiek parādīti citu lietotāju iesniegumi, balstoties uz šī lietotāja interesēm.

## Ārējās saites
* 
*
Čīles administratīvais iedalījums

[250px|thumbnail|[Čīles novietojums]]
**[[Čīle]]s administratīvo iedalījumu** veido **15 reģioni** *(regiones)*, kas sīkāk iedalās **54 provincēs** *(provincias)* un **346 komūmās** *(comunas)*. Šāds teritoriālais iedalījums pastāv kopš 1970. gada reformas. Reģionus vada prezidenta iecelts reģionu vadītājs. Pēc platības lielākais Čīles reģions ir Magaljanesa un Čīles Antarktika (132 291 km²), bet mazākais — Santjago Metropoles reģions (15 403 km²). Savukārt pēc iedzīvotāju skaita visapdzīvotākais reģions ir Santjago Metropoles reģions (7 228 581 iedzīvotāji), bet vismazāk — Aisenas reģions (107 334 iedzīvotāji).

## Administratīvo līmeņu shēma

## Pirmā līmeņa administratīvais iedalījums

### Reģioni

## Atsauces
InterRisk Vienna Insurance Group

**Apdrošināšanas akciju sabiedrība ''InterRisk Vienna Insurance Group*** (agrākie nosaukumi *'AAS *Baltikums Vienna Insurance Group***, **AAS *Baltikums***) bija [[Latvija|Latvijā]] reģistrēts uzņēmums, kas nodarbojās ar dažāda veida [[apdrošināšana|apdrošināšanu]]. Sabiedrības pēdējais īpašnieks bija [[Austrija]]s apdrošinātājs ''[[Vienna Insurance Group|Vienna Insurance Group AG]]'' (''VIG''). Uzņēmums dibināts 1998. gadā; darbību beidza 2017. gadā, pievienojoties ''[[BTA Baltic Insurance Company]]''.

Galvenais birojs atradās [[Rīga|Rīgā]]. Uzņēmumam bija aptuveni 50 klientu apkalpošanas vietas Latvijā un Lietuvā.
2015. gadā Latvijas nedzīvības apdrošināšanas tirgū ''Baltikums'' aizņēma 8 % un ierindojās 6. vietā.

[[Attēls:Baltikums logo.svg‎|180px|thumb|''Baltikums'' logotips līdz 2017. gada martam]]
[[Attēls:Baltikums logo.jpg‎|180px|thumb|''Baltikums'' logotips līdz 2015. gada beigām]]
 Austrijas apdrošinātājs ''[[Vienna Insurance Group]]'' noslēdza līgumu par AS ''Baltikums'' 100 % kapitāldaļu iegādi. Šajā brīdī Latvijā dzīvības apdrošināšanas jomā ''VIG'' pārstāvēja dzīvības apdrošināšanas sabiedrības ''Compensa Life Vienna Insurance Group SE'' filiāle. Savukārt nedzīvības apdrošināšanas produktus piedāvāja ''Compensa TU S.A. Vienna Insurance Group''. ''AAS Baltikums'' īpašnieki pastarpināti caur uzņēmumiem [[Baltikums Bank|AS ''Baltikums Bank'']] un AS ''BBG'' bija Aleksandrs Peškovs, Sergejs Peškovs, Andrejs Kocetkovs un Oļegs Čepuļskis.
8. oktobrī [[Latvijas Konkurences padome|Konkurences padome]] atļāva veikt šo darījumu.
8. decembrī uzņēmuma nosaukums mainīts uz **AAS *Baltikums Vienna Insurance Group***.
 ''Baltikums'' valdē iecelts Nikolass Muherls. Valdē strādā arī valdes priekšsēdētājs Eduards Reinicāns un valdes locekļi Oļegs Gopaks un Regina Lubgane.

2017. gada 21. martā ''Baltikums Vienna Insurance Group'' nomainīja nosaukumu uz **AAS *InterRisk Vienna Insurance Group**'.
1. augustā paziņots, ka *InterRisk Vienna Insurance Group* tiks reorganizēts, pievienojot to citam *VIG* grupas uzņēmumam *BTA Baltic Insurance Company*. Reorganizācija pabeigta 27. decembrī. *InterRisk* Lietuvas filiāle pievienota *BTA* Lietuvas filiālei.
2018. gada 10. janvārī [[Finanšu un kapitāla tirgus komisija]] anulēja visas *InterRisk Vienna Insurance Group'' izsniegtās licences.

## Atsauces

## Ārējās saites
* InterRisk vietne 
* Apdrošināšanas akciju sabiedrība Lursoft
Autbrīdings

**Autbrīdings** ir tādu vienas sugas īpatņu krustošana, kuriem iepriekšējās 4—6 paaudzēs nav kopīgu senču. Visbiežāk šajā gadījumā vecāku formas ir cēlušās no ģenētiski dažādām populācijām. Ar neradniecisko krustošanu var kombinēt dažādu īpatņu vērtīgās pazīmes, lai radītu jaunas augu vai dzīvnieku šķirnes. Krustojot neradnieciskus īpatņus, kaitīgās recesīvās mutācijas no homozigotiskā stāvokļa pāriet heterozigotiskā stāvoklī, tādējādi parasti paaugstinot hibrīdu dzīvotspēju un produktivitāti, kā arī noturību pret ārējiem apstākļiem.

Gregors Mendelis lietoja autbrīdingu savos eksperimentos ar augiem, lai izpētītu iedzimtības sakarības.

## Atsauces
Goliševa

**Goliševa** (), agrāk arī **Aizgārša** vai **Golišova**, ir ciems Ludzas novada Goliševas pagastā, pagasta centrs. Izvietojies pagasta austrumos Ludzas upes krastā autoceļu P50 un V505 krustojumā pie Latvijas—Krievijas robeža  no novada centra Ludzas,  no tuvākās pilsētas Kārsavas un  no Rīgas. Goliševā atrodas pagasta pārvalde, tautas nams, bibliotēka, pirmsskolas izglītības grupa, Aizgāršas pasta nodaļa, vairāki veikali, pareizticīgo baznīca (arhitektūras piemineklis). 

Te atrodas arī Valsts robežsardzes Ludzas pārvaldes Aizgāršas nodaļa, kā arī 2004. gadā Krievijas puses slēgtais Aizgāršas—Ļamonu robežpārejas punkts.

## Vēsture
thumb|left|Goliševas pamatskolas ēka (1937).
1855. gadā Goliševas pareizticīgo priesteris Šarovskis savā mājā izveidoja skolu, kuru 1889. gadā pārveidoja par baznīcas skolu. 1891. gadā uzcēla jaunu skolas ēku, kurā 1920. gadā iekārtoja krievu 4-klasīgo pamatskolu, bet 1924. gadā 6-klasīgo pamatskolu. 1932. gadā skolā atvēra latviešu paralēlklases. 1937. gadā to pārdēvēja par Mērdzenes pagasta Aizgāršas 6-klasīgo jaukto tautību pamatskolu.
Pēc kara to pārveidoja par septiņgadīgo, bet 1961. gadā par astoņgadīgo skolu un 1963. gadā uzcēla jaunu skolas ēku. 1987. gada pārveidoja par deviņgadīgo skolu.
Skolu slēdza 2010. gadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Aizgārša

**Aizgārša** var būt:

* Aizgārša — apdzīvota vieta Alūksnes novada Liepnas pagastā;
* Goliševas cits nosaukums.
Frensa Galla

**Izabela Ženevjēva Marī Anna Galla** (; dzimusi  Parīzē, mirusi  Neijī pie Sēnas), plašāk pazīstama kā **Frensa Galla** (*France Gall*), bija franču dziedātāja, kura uzvarēja 1965. gada Eirovīzijas dziesmu konkursā Neapolē, Itālijā ar dziesmu* [[Poupée de cire, poupée de son]]*. Galla bija precējusies ar franču mūziķi — komponistu Mišelu Hamburgeru (1947-1992), kura skatuves vārds bija Mišels Bergers.

## Bērnība
Galla ir dzimusi Parīzē. Viņas tēvs bija komponists Roberts Galls, kas bija sarakstījis dziesmas tādiem dziedātājiem kā Edīte Piafa un Šarls Aznavūrs, bet viņas māte bija Cecīlija Bertīra, kas bija dziedātāja un meita Polam Bertjēram, *Petits Chanteurs à la Croix de Bois* līdzdibinātājam. Frensa bija vienīgā meita viņas ģimenē, viņai bija divi brāļi — Patriks un Klods.

1963. gada pavasarī, Roberts Galls mudināja savu meitu, lai viņa ierakstītu dziesmas un nosūtītu paraugus mūzikas izdevējam Denisam Buržuā. Jūlijā viņa ieradās pie Buržuā, kura ierakstu studija atradās *Théâtre des Champs-Elysées*, Parīzē. Pēc šīs vizītes Buržuā vēlējās nekavējoties parakstīt līgumu ar viņu. Frensa pēc tam parakstīja līgumu ar *Philips Records*. Deniss Buržuā mudināja Frensu Gallu ierakstīt četras dziesmas ar Francijas džeza mūziķi, aranžētāju un komponistu Alanu Goražū.

## Karjeras sākums
Pirmais Frensas singls *"Ne sois pas si bête"* ("Neesi tik stulbs") tika izlaists uz viņas 16. dzimšanas dienu. Šis singls uzreiz kļuva par hītu, tika pārdoti 200 tūkstoši kopiju. "N'écoute pas les idoles" kļuva par Frensas otro singlu, 1964. gada martā sasniedzot Francijas mūzikas topu virsotni, singls noturējās topu virsotnē trīs nedēlas.

## Atsauces
Rūdolfs Ciemiņš

**Rūdolfs Ciemiņš** (dzimis , miris ) bija latviešu karavīrs.

Dzimis Zvārtavas pagastā. Skolā mācījās Valkā. No 1915. gada novembra līdz 1917. gadam dienēja Krievijas armijā, kur ieguva virsnieka dienesta pakāpi. 1918. gada 28. decembrī brīvprātīgi iestājās Latvijas armijā. 1919. gada, 3. novembrī kā rotas komandieris izcēlās kaujās Spilves pļavās. 1921. gadā apbalvots ar Lāčplēša Kara ordeni.

Pēc Latvijas brīvības cīņām palika dienestā Latvijas armijā. 1934. gada oktobrī tika iecelts par Jaunlatgales kara apriņķa pārvaldes priekšnieku. No 1940. gada jūnija līdz oktobrim — Jelgavas — Bauskas kara pārvaldes priekšnieks.

Pēc Latvijas okupācijas izvairījās no represijām un palika Latvijā. 1941. gada jūlijā vadīja Gaujienas pagasta nacionālos partizānus. No 1941. gada rudens — Daugavpils prefekts. 1943. gadā kļuva par Liezeres aizsargu nodaļas priekšnieku, vēlāk komandēja 2. latviešu robežsardzes pulku. 1944. gada vasarā devās uz Vāciju. Gāja bojā Drēzdenes bombardēšanas laikā.

## Ārējās saites
* Lāčplēša ordeņa kavalieru datubāze
* nekropole.info
Saimons Pegs

**Saimons Pegs** (; dzimis  Glosteršīra, Lielbritānijā) ir angļu aktieris, scenārists un producents. Pazīstams ar savām lomām filmu ciklos "Zvaigžņu ceļš", "Neiespējamā misija" un ''Three Flavours Cornetto'' triloģijā. Kā kinoscenārists piedalījies vairāk nekā 20 filmu tapšanā. Pazīstamākās starp tām ir TV seriāls *[[Spaced (TV seriāls)|Spaced]]* (1999–2001) un TV filma *[[Spaced (TV filma)|Spaced]]* (2008), kā arī filmas "Šons un miroņi" (2004), "Krutie kruķi" (2007), "Zvaigžņu ceļš" (2009), "Tumsā: Zvaigžņu ceļš" (2013), "Pasaules gals" (2013), "Zvaigžņu ceļš: Bezgalība" (2016).

## Ārējās saites
Zerão

***Estádio Milton Corrêa***, zināms arī kā ***Zerão***, ir multifunkcionāls stadions, kas atrodas Makapā, Brazīlijā. Pārsvarā to izmanto futbola spēlēm, un tajā savas mājas spēles aizvada *[[Amapá Clube]]*, *[[Esporte Clube Macapá]]*, *[[Oratório Recreativo Clube]]*, *[[Trem Desportivo Clube]]*, *[[Santos Futebol Clube (AP)]]*, *[[São Paulo Futebol Clube (AP)]]* un *[[Ypiranga Clube]]* komanda. Stadiona ietilpība ir 10 000 cilvēki, tas uzbūvēts 1990. gadā. Tā nosaukums un atpazīstamība radusies no fakta, ka tā laukuma viduslīnija atrodas uz ekvatora, pretinieku komandām liekot "aizstāvēt" savu puslodi.

*Zerão* pieder Amapas štatam. Tas nosaukts par godu Miltonam de Souzam Korrejam, kas bija Amapas futbola federācijas prezidents. Tā iesauka nāk no apkaimes *Marco Zero* nosaukuma ("nulles atzīme"). *Zerão* nozīmē "lielā nulle", apzīmējot ekvatoru.

## Vēsture
1990. gadā *Zerão* celtniecības darbi bija pabeigti. Tas tika nosaukts par Airtona Sennas stadionu (), par godu traģisko bojā gājušajam Formula 1 pilotam. Atklāšanas spēle notika tā gada 17. oktobrī, *[[Independente Esporte Clube|Independente]]* pārspējot *Trem* ar 1-0. Vārtus guva *Independente* spēlētājs Mirandinja. Stadiona apmeklējuma rekords ir 10 000, tas tika uzstādīts atklāšanas spēlē.

1994. gadā pēc Miltona de Souzas Korrejas nāves stadions tika nosaukts viņa vārdā, *Estádio Milton Corrêa*.

## Atsauces

## Ārējās saites
* Templos do Futebol
Estradiols

**Estradiols** ir steroīdais hormons, kuru sievietēm pamatā sekretē olnīcas, virsnieres, kā arī grūtniecības laikā placenta. Vīriešiem estradiola sintēze notiek virsnierēs, sēkliniekos. Mazāk nozīmīgi estradiola avoti ir taukaudi un nervaudi. Estradiola izdali regulē adenohipofīzes izdalītie gonadotropie hormoni FSH un LH. Estradiols tiek sintezēts vairāku bioķīmisku reakciju rezultātā — vispirms no holesterīna veidojas pregnenolons, pēc tā progesterons, bet beigās tiek iegūts estradiols. Asinīs esošā estradiola daļa lielākoties tiek saistīta ar nesējolbaltumvielu — dzimumhormonus saistošo globulīnu (*Sex hormone binding globulin*, SHBG). Estradiols tiek metabolizēts aknās un izdalās ar žultsskābēm.

Estradiolam ir plaša darbība organismā. Tas nodrošina sekundāro dzimumpazīmju attīstību sievietēm, ovulatorā cikla darbību, ietekmē spermatoģenēzi vīriešiem, veicina kaulu mineralizāciju (trūkums izraisa osteoporozi), darbojas kā antioksidanti nervu sistēmā, kā arī ir onkogēns, jo spēj veicināt, piemēram, krūts vēža attīstību.

## Atsauces
Kevins Beikons

**Kevins Norvuds Beikons** (; dzimis ) ir amerikāņu aktieris un mūziķis.

Pazīstams ar lomām tādās filmās kā *[[Footloose]]* (1984), "Kenedija slepkavām pa pēdām" (1991), "Daži labi vīri" (1992), "Apollo 13" (1995) un "Noslēpumu upe" (2003). No 2013. līdz 2015. gadam filmējās seriālā *[[The Following]]*. Karjeras laikā saņēmis Zelta globusa balvu par lomu TV filmā *[[Taking Chance]]* (2009), kā arī trīs reizes ieguvis Ekrāna aktieru ģildes balvu. Bijis arī vairāku filmu režisors un producents. Britu laikraksts *[[The Guardian]]* Beikonu nosaucis par vienu no labākajiem aktieriem, kas nekad nav tikuši nominēti Amerikas Kinoakadēmijas balvai.

## Filmogrāfija

## Atsauces

## Ārējās saites

*
Emīls Sudmalis

**Emīls Sudmalis** ( — ) bija Latvijas politiķis. Bijis 4. Saeimas deputāts, Latvijas Komunistiskās partijas biedrs.

## Biogrāfija
Emīls Sudmalis piedzima  Aizvīķu pagastā zemnieku ģimenē.

1921. gadā iestājies Komunistiskajā jaunatnes savienībā, bet 1930. gadā kļuvis par Latvijas Komunistiskās partijas biedru. No 1925. līdz 1927. gadam dzīvojis Francijā. 1931. gadā tika ievēlēts 4. Saeimā no Strādnieku un zemnieku partijas saraksta, bija frakcijas priekšsēdētājs. Parlamentā darbojās līdz 1932. gadam, kad, izvairoties no aresta, devās uz PSRS, kur strādāja preses izdevumos "Komunāru cīņa", "Celtne" u.c. 1937. gadā apcietināts Staļina Lielā terora laikā. Rīgā atgriezās pēc atbrīvošanas 1954. gadā. Pēc atgriešanās devies pensijā un strādājis par tulkotāju no krievu valodas.

Miris . Apglabāts  Raiņa kapos.

## Atsauces
Kakadu nacionālais parks

**Kakadu nacionālais parks** () atrodas Ziemeļu teritorijā, Austrālijā, 171 km uz dienvidaustrumiem no Dārvinas. Parka nosaukums cēlies no *Gaagudju* valodas, kurā iepriekš tika runāts parka ziemeļu daļā, nosaukuma.

Cauri nacionālajam parkam tek Dienvidaligatoras upe. Pats parks ir 20 000 km liels. Tā teritorija pieder aborigēniem, taču to apsaimnieko kopā ar valdību, kam ir iznomāta parka zeme.

Senākie parka teritorijā atrodamie ieži ir izveidojušies pirms 2,5 miljardiem gadu. Ir atklātas apmēram 5000 aborigēnu klinšu zīmējumu vietas, no kurām dažas ir līdz 20 000 gadiem vecas. Arheologi uzskata, ka kopumā tādas varētu būt 15 000. Parkā dzīvo vairāk nekā 1600 augu sugas, 10 000 dažādu kukaiņu, 60 zīdītāju sugas, 280 putnu sugas, 120 rāpuļu sugas, 50 zivju sugas.

1964. gadā reģions tika noteikts par aborigēnu rezervātu, 1972. gadā — dabas rezervātu, 1979. gadā — nacionālo parku. 1981. gadā Kakadu nacionālais parks iekļauts UNESCO Pasaules mantojuma sarakstā.

Pie parka atrodas Reindžeras urāna rakstuves.

## Ārējās saites

*
Gāri sala

**Gāri sala** (*K'gari*, [ˈɡɑːri]), agrāk **Freizera sala** (), atrodas Kvīnslendā, Austrālijā, apmēram 200 km uz ziemeļiem no Brisbenas.

Sala ir 120 km gara un 24 km plata. Gāri sala ir pasaulē lielākā smilšu sala, kā arī lielākā sala Kvīnslendā un sestā lielākā Austrālijā. Te atrodas lietus meži, ezeri, kalni, ielejas. Ievērojamas ir arī sarkanā smilšakmens klintis.

Apskalo Hārvija līcis un Klusais okeāns.

Cilvēki salu apdzīvo vismaz 5000 gadus. No 1847. līdz 2023. gadam sala bija nosaukta kuģa *Stirling Castle* kapteiņa Džeimsa Freizera vārdā. Pēc kuģa katastrofas 1836. gadā Freizers šajā salā gāja bojā, bet viņa sieva Elaiza Freizere kopā ar citiem avarējušā kuģa ļaudīm nonāca aborigēnu gūstā. Pēc vairākām nedēļām Elaiza tika izglābta un atgriezās Anglijā. 2023. gadā salai oficiāli piešķirts tās agrākais nosaukums Gāri.

1992. gadā sala iekļauta UNESCO Pasaules mantojuma sarakstā.

## Ārējās saites

*
Joensū

**Joensū** ( — 'upes mute') ir Somijas pilsēta un pašvaldība Ziemeļkarēlijā. Dibināta 1848. gadā. Joensū iedzīvotāju skaits ir  (2015. gada 30. jūnijā). Pašvaldība robežojas ar Krieviju.

Joensū ir divas augstskolas: Austrumsomijas universitāte ( studentu) un Ziemeļkarēlijas lietišķo zinātņu universitāte (4000 studentu).

Lielākie darba devēji ir Joensū pašvaldība, Ziemeļkarēlijas pašvaldību apvienības slimnīca, atslēgu ražotājs *[[Abloy]]* un drukāšanas uzņēmums *Punamusta*.

Joensū dažkārt tiek dēvēta par Eiropas meža galvaspilsētu, jo šeit atrodas Eiropas Meža institūts. Joensū atrodas arī citas meža pētniecības un izglītības institūcijas, kā arī meža tehnikas ražotājs *[[John Deere]] Forestry Oy*.

Joensū  ir mājvieta hokeja klubam *[[Joensū "Jokipojat"|Jokipojat]]*.

## Vēsture
Joensū pilsētu 1848. gadā dibināja Krievijas cars Nikolajs I kā Ziemeļkarēlijas reģionālo centru.
19. gadsimtā Joensū attīstījās rūpniecība un  tirdzniecība. Tika uzlabota ūdens satiksme, izbūvējot Saimā kanālu. 19. gadsimta beigās Joensū bija viena no lielākajām ostas pilsētām Somijā.

1954. gadā Joensū pievienota Pielisensū pašvaldība. 2005. gada sākumā pievienota Kīhtelisvāra un Tūpovāra. 2009. gada sākumā pievienota Eno un Piheselke.

## Atsauces

## Ārējās saites

* City of Joensuu 
* City of Joensuu
Vladislavs Lapinskis

**Vladislavs Lapinskis** (; dzimis , miršanas datums nav zināms) bija poļu izcelsmes Latvijas politiķis. Bijis 4. Saeimas deputāts.

## Biogrāfija
Vladislavs Lapinskis piedzima  Borovkas pagastā. Ieguva vidusskolas izglītību, nodarbojās ar lauksaimniecību un strādāja par skolotāju.

1931. gadā tika ievēlēts 4. Saeimā no Latvijas Poļu savienības saraksta. Parlamentā darbojās līdz 1934. gada maijam, kad notika Ulmaņa apvērsums. Tālākais liktenis nav zināms.

## Atsauces
Helmholca spole

thumbnail|right|Helmholca spoles shematiskais raksturojums
**Helmholca spole** ir ierīce viendabīga magnētiskā lauka radīšanai. Tā ir nosaukta vācu fiziķa Hermaņa fon Helmholca vārdā. Tā ir veidota no diviem solenoīdiem, kas novietoti uz vienas ass. Šādas sistēmas centra tuvumā ir viendabīga magnētiskā lauka zona. Helmholca spoles izmanto ne tikai magnētisko lauku radīšanai, bet arī lai slāpētu ārējos magnētiskos laukus, kā Zemes magnētisko lauku.

## Apraksts
Helmholca spole sastāv no diviem identiskiem solenoīdiem, kas simetriski novietoti uz vienas ass, katra savā pusē eksperimenta laukumam attālumā, kas vienāds ar spoles rādiusu. Katrā no spolēm plūst vienāda stipruma elektriskā strāva vienādos virzienos. Tieši nosacījums, ka attālumam starp spolēm jābūt vienādam ar spoļu rādiusiem, raksturo Helmholca spoles. Šādai sistēmai atšķirība magnētiskā lauka intensitātē starp solenoīdu plaknēm un centru starp tām ir 7%.

## Matemātiskais raksturojums
Magnētiskais lauks Helmholca spoļu centrā uz to ass izsakāms kā:  B = {\left ( \frac{4}{5} \right )}^{3/2} \frac{\mu_0 n I}{R}, kur \mu_0 ir vakuuma magnētiskā caurlaidība

(4\pi \times 10^{-7} \text{ T}\cdot\text{m/A}), *n* tinumu skaits katrā spolē*, I* elektriskā strāva, kas plūst spolēs, *R* spoļu rādiusi.

## Skatīt arī
* Induktivitātes spole

## Ārējās saites
Peru administratīvais iedalījums

[250px|thumbnail|[Peru novietojums]]
**[[Peru]] administratīvo iedalījumu** veido **25 departamenti** *(departamento)* un **1 province**, kurai ir līdzīgas tiesības kā pārējiem departamentiem. Visi reģioni sīkāk iedalās **195 provincēs** un **1838 distriktos**. Pēc platības lielākais departaments ir Loreto departaments (368 851,95 km²), bet mazākais — Kaljao departaments (146,98 km²). Pēc iedzīvotāju skaita vislielākais departaments ir Limas departaments (9 540 996 iedzīvotāji), bet vismazākais — Madre de Djosas departaments (109 555 iedzīvotāji). 

## Administratīvo līmeņu shēma

## Pirmā līmeņa administratīvais iedalījums

### Province

### Reģioni

## Atsauces
Lilienfelds

**Lilienfelds** (, no *Lilien* — 'lilijas' un *Feld* — 'lauks'; sieviešu dzimtē Lilienfelde) ir vācu cilmes uzvārds. Cilvēki ar šo uzvārdu:

* Ģirts Lilienfelds (1982) — latviešu handbolists;
* Oto fon Lilienfelds (*Otto von Lilienfeld*; 1827—1891) — vācbaltiešu muižnieks un virsnieks;
* Pauls fon Lilienfelds-Toals (*Paul Fromhold Ignatius von Lilienfeld-Toal*, 1829—1903) — vācbaltiešu muižnieks, Kurzemes gubernators un sociologs.

## Skatīt arī
* Lilienfeldi
Bozova

**Bozova** (), agrāk arī **Bozauka**, ir ciems Ludzas novada Malnavas pagastā. Izvietojies pagasta ziemeļrietumu daļā pie Kārsavas—Daugavpils dzelzceļa un autoceļa V503  no pagasta centra Malnavas,  no Kārsavas un  no Rīgas. Bozovā atrodas bibliotēka, Kārsavas dzelzceļa stacija, II kategorijas dzelzceļa robežkontroles punkts. Apdzīvotā vieta izveidojusies pie dzelzceļa stacijas, iekļaujot arī kādreizējo Kārsavas stacijas ciemu. Bozovas kapsētā atrodas piemineklis neatkarības cīņās kritušajiem (1928, autors P. Pavlovs).
2023. gada vasarā Bozovā tika filmētas vairākas ainas populārā latgaliešu seriāla FATI otrajai sezonai.

1897. gadā katoļu ciemā bija 8 sētas.
## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Hendersons

**Hendersons** var būt:

* Dīns Hendersons (*Dean Henderson*; dzimis 1997), ir angļu futbolists;
* Džordans Hendersons (*Jordan Henderson*; dzimis 1990), angļu futbolists;
* Pols Hendersons (*Paul Henderson*; dzimis 1943), bijušais kanādiešu hokejists.
Otrie Mežvidi

**Otrie Mežvidi** () vai **Mežavidu muiža** *(Mežavydu muiža)* ir ciems Ludzas novada Mežvidu pagastā. Izvietojies pagasta ziemeļdaļā Šņitkas krastā starp Kārsavas—Daugavpils dzelzceļu un autoceļu A13  no pagasta centra Mežvidiem,  no Kārsavas un  no Rīgas. Otrajos Mežvidos bibliotēka un veikals. Apdzīvotā vieta izveidojusies ap bijušās Mežavidu muižas *(Meżawydy)* centru, izaugusi pēckara gados kā padomju saimniecības «Mežvidi» ciemats. Muižas parks ir vietējas nozīmes kultūrvēstures piemineklis.

1897. gadā katoļu muižā bija 10 sētas ar 60 cilvēkiem.
## Iedzīvotāju skaita izmaiņas
Esošajās robežās, pēc CSP datiem.

## Atsauces
Teach-In

***Teach-In*** ir nīderlandiešu popgrupa, kas uzvarēja 1975. gada Eirovīzijas dziesmu konkursā ar dziesmu *[[Ding-A-Dong]]*. Popgrupa tika izveidota 1969. gadā un 1980. gadā izjuka, visā grupas pastāvēšanas laikā bijušas vairākas sastāva izmaiņas.

## Vēsture
Grupa tika izveidota 1969. gadā. 
1970. gadā grupa parakstīja līgumu ar izdevēju *CBS Records* un izlaida trīs singlus, kuri neguva lielus panākumus, tāpēc šī grupa ar CBS tā arī neizdeva albumu.
1972. gadā grupas sastāvs gandrīz pilnībā izmainījās.
1973. gadā šī grupa parakstīja līgumu ar CNR, pirmais atjaunotās grupas singls *«Fly away»* iznāca 1974. gadā, dziesma kļuva par hītu, tāpēc šī grupa kļuva par vienu no populārākajām Beniluksā. Tālāk sekoja singls  *«In The Summernight»* un *«Tennessee Town»*. 1974. gadā Teach-In izdeva savu pirmo albumu *«Roll Along»*.
1975. gadā *Teach-In* ieņem pirmo vietu Eirovīzijas dziesmu konkursā, izpildot dziesmu *«Ding-a-Dong»*. Šī dziesma Nīderlandei ieguva pirmo vietu konkursā un *Teach-In* visas Eiropas slavu, jo pēc Eirovīzijas nosacījumiem, uzvarējusī dziesma tiek izlaista visās Eirovīzijas dalībvalstīs.
Plate *"Festival"* bija sagatavota izdošanai gandrīz 20 valstīs, plate bija *«Roll Along»* kopija, tikai ar iekļautām dažām dziesmām, tajā skaitā — *«[[Ding-a-Dong]]»*.
Padomju Savienībā šī plate tika izlaista 1976. gadā ar nosaukumu «Vokāli — instrumentālais ansamblis TEACH — IN». Pēc konkursa grupa sāk aktīvu koncertēšanu dažādās valstīs, taču arī atrod laiku, lai pabeigtu jaunā albuma *«Get On Board»* ierakstīšanu, kurā iznāca 1975. gada beigās. 1976. gadā nomainījās grupas sastāvs. 1977. gadā grupa ar jauno sastāvu ieraksta kārtējo albumu *«See The Sun»*. Nākamais gads ir ievērojams ar to, ka iznāk albums *«Dear John»*. Bet vēl pēc gada tika izdots grupas pēdējais albums *«Teach In»* (pazīstams arī ar nosaukumu *«Greenpeace»*)
1980. gadā tika izdoti pēdējie divi šīs grupas singli: *«Regrets»* un *«Bad day».*
The Kelly Family

***The Kelly Family*** bija mūzikas grupa, kas darbojās no 1970. līdz 2008. gadam. Grupas dalībnieki ir vairāk nekā 10 Keliju ģimenes trīs paaudžu pārstāvji.

Panākumus guva Eiropā, īpaši Vācijā, Beniluksa valstīs, Skandināvijā, Polijā, Spānijā un Portugālē. Laikā no 20. gadsimta 80. gadu sākuma tika pārdoti vairāk nekā 20 miljoni albuma kopiju visā pasaulē. Dziesmas izpildītas popmūzikas, poproka un folkloras mūzikas stilā.

## Diskogrāfija
;Studijas albumi
* 1977: *Tours Europe*
* 1979: *The Kelly Family*
* 1979: *Songs of the World*
* 1980: *Ein Vogel kann im Käfig nicht fliegen*
* 1981: *Wonderful World*
* 1984: *Une famille c'est une chanson*
* 1989: *Keep On Singing...*
* 1990: *New World*
* 1991: *Honest Workers*
* 1993: *Wow*
* 1994: *Over The Hump*
* 1996: *Almost Heaven*
* 1997: *Growin' Up*
* 1998: *From Their Hearts*
* 2002: *La Patata*
* 2004: *Homerun*

## Ārējās saites
* 
* Keliju ģimenes koks
Salnava

**Salnava** vai **Saļņova** ir ciems Ludzas novada Salnavas pagastā, pagasta centrs. Izvietojies pagasta vidusdaļā pie autoceļa P48  no novada centra Ludzas un  no Rīgas. Salnavā atrodas pagasta pārvalde, pamatskola, kultūras nams, bibliotēka, feldšeru punkts, pasta nodaļa, vairāki veikali, katoļu baznīca. Apdzīvotā vieta izveidojusies ap bijušās Salnavas muižas (Cecinas) centru, izaugusi pēckara gados kā ciema padomes un padomju saimniecības «Sala» ciemats. Katoļu baznīca un muižas apbūve (kungu māja, kūts, parks) ir vietējas nozīmes kultūrvēstures pieminekļi.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Ruskulova

**Ruskulova**, agrāk arī **Ruskalava**, ir ciems Ludzas novada Salnavas pagastā. Izvietojies pagasta dienviddaļā pie autoceļa P48  no pagasta centra Salnavas,  no novada centra Ludzas un  no Rīgas. Apdzīvotā vieta izveidojusies ap bijušās Ruskulovas muižas *(Ruskuly)* centru. Muižas apbūve (kungu māja, parks) ir vietējas nozīmes kultūrvēstures pieminekļi.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Nokia Technologies

***Nokia Technologies*** ir uzņēmuma *[[Nokia]]* struktūrvienība, kas nodarbojas ar jaunu tehnoloģiju un inovāciju izstrādi, zīmola licencēšanu un patentu un licencēšanu.
Izveidota 2014. gadā, pēc tam, kad *Nokia* mobilo telefonu bizness pārdots *[[Microsoft]]*.

*Nokia Technologies* galvenās jomas:
* digitālā veselība
* digitālie mediji
* zīmola licencēšana
* patentu licencēšana
Tā darbības sfēra aptver dažādas jomas, piemēram, attēlu uzņemšana un apstrāde, sensori, bezvadu savienojamība, enerģijas pārvaldība un inovatīvi materiāli. 
*Nokia Technologies* arī piedāvā publisku iesaistīšanos ar programmu "Izgudro ar *Nokia*".

*Nokia Technologies* stratēģiskajiem partneriem piedāvā saviem produktiem izmantot *Nokia* zīmolu.
2015. gada janvārī izlaists planšetdators *[[Nokia N1]]*, par kura izgatavošanu, mārketēšanu, izplatīšanu un tehnisko atbalstu atbildīgs Ķīnas uzņēmums *Foxconn*.

2015. gada jūlijā izlaists produkts *OZO*, kas ir virtuālās realitātes kamera profesionāla satura veidotājiem, kas var uzņemt stereoskopisku 3D video un telpisku skaņu. Tai ir 8 sinhronizēti globāli aizvara sensori un 8 mikrofoni. *OZO* izstrādāta pētniecības nodaļā Tamperē.

2015. gada 26. aprīlī paziņots, ka *Nokia* par 170 miljoniem EUR iegādāsies digitālās veselības risinājumu uzņēmumu *Withings*, lai stiprinātu pozīciju lietu internetā. Darījums pabeigts 31. maijā, *Withings* iekļaujot *Nokia Technologies* kā *Digital Health* nodaļu.

2016. gada 13. jūlijā ar *[[Samsung Electronics]]* tika noslēgts līgums par patentu šķērslicencēšanu.

## Atsauces

## Ārējās saites
* ''Nokia Technologies''
Paragvajas administratīvais iedalījums

[250px|thumbnail|[Paragvajas novietojums]]
**[[Paragvaja]]s administratīvo iedalījumu** veido **17 departamenti** (spāņu: *departamentos*) un **1 galvaspilsētas distrikts** (spāņu: *distrito capital*). Visi departamenti sīkāk tiek iedalīti **248 distriktos**. Pēc platības lielākā administratīvā teritorijas vienība ir Bokeronas departaments (91 670 km²), bet mazākais — Galvaspilsētas distrikts (117 km²). Pēc iedzīvotāju skaita lielākā vienība ir Centrālais departaments (1 362 893 iedzīvotāji), bet mazākais — Altoparagvajas departaments (11 587 iedzīvotāji).

## Administratīvo līmeņu shēma

## Pirmā līmeņa administratīvais iedalījums

## Galvaspilsētas distrikts

## Departaments

## Atsauces
Sentfilipa pagasts (Barbadosa)

**Sentfilipa pagasts** () ir viens no vienpadsmit Barbadosas pagastiem valsts dienvidaustrumu daļā. Pagasts robežojas ar Sentdžona pagastu ziemeļrietumos, ar Sentdžordža pagastu rietumos un ar Kraistčērčas pagastu dienvidrietumos. Pagastu austrumos, ziemeļos un dienvidos apskalo Karību jūra. Pagasta kopējā platība ir 60 km², pēc 2011. gada datiem pagastā dzīvo 30 662 iedzīvotāji. Tas ir vislielākais Barbadosas pagasts pēc platības un trešais lielākais pagasts pēc iedzīvotāju skaita.

Sentfilipa pagastā atrodas lielākā daļa no Barbadosas salā atrodamajām lauksaimniecības platībām. Salīdzinot ar citiem pagastiem, Sentfilipa pagastā nav izteiktu pilsētu kā citos pagastos, bet gan biežāk ir sastopami ciemi un apdzīvotas vietas. Pagasta administratīvais centrs un lielākā pilsēta ir Kreina.
Sergejs Trofimovs

**Sergejs Trofimovs** (;  — ) bija Latvijas krievu izcelsmes politiķis, 4. Saeimas deputāts.

## Biogrāfija
Sergejs Trofimovs piedzima  Pleskavas guberņas Ostrovas apriņķa Emilovas ciemā. Pabeidza Pleskavas ģimnāziju, 1913. gadā iestājās Tartu Universitātes Medicīnas fakultātē. Pirmā pasaules kara laikā pārtrauca mācības un tika iesaukts Krievijas armijā. 1915. gadā Kaukāza frontē nonāca Osmaņu impērijas gūstā.

Pēc Brestļitovskas miera līguma noslēgšanas 1918. gadā atgriezās dzimtenē. 1926. gadā Trofimovs absolvēja Tartu Universitātes Juridisko fakultāti, taču nenodarbojās ar jurisprudenci Latvijā, jo viņam trūka zināšanu par Latvijas likumiem. 1931. gadā tika ievēlēts 4. Saeimā no paša vadītās Krievu zemnieku partijas saraksta. Parlamentā darbojās līdz 1934. gada maijam, kad notika Ulmaņa apvērsums. Vēlāk bija LR Izglītības ministrijas Krievu skolu referents.

Latvijas okupācijas apstākļos Trofimovu  arestēja NKVD.  pie Lielā Baltezera viņam tika izpildīts nāvessods nošaujot.

## Atsauces
Kraistčērčas pagasts

**Kraistčērčas pagasts** () ir viens no vienpadsmit Barbadosas pagastiem valsts dienvidu daļā. Pagasts robežojas ar Sentdžordža pagastu ziemeļos, ar Sentmišela pagastu ziemeļrietumos un ar Sentfilipa pagastu ziemeļaustrumos. Pagastu dienvidos apskalo Karību jūra.

Pagasta administratīvais centrs un lielākā pilsēta ir Oistinsa. Pagasta kopējā platība ir 57 km², pēc 2011. gada datiem pagastā dzīvo 54 336 iedzīvotāji. Tas ir otrais lielākais Barbadosas pagasts pēc platības un otrais lielākais pagasts pēc iedzīvotāju skaita.
Irēna (viesuļvētra)

thumb|upright=1.2|Viesuļvētras trajektorija
**Irēna** () bija Atlantijas okeāna viesuļvētra. Izveidojās , izkliedējās — . Trešās kategorijas viesuļvētra, tika sasniegts 195&nbsp;km/h liels vēja ātrums.

Bojājumi tika nodarīti Karību reģiona valstīm, Bahamām, ASV austrumu krastam un Kanādas austrumiem. Kopā ar viesuļvētru bija novērojams arī ievērojams daudzums nokrišņu (daudzās vietās vairāk par 180&nbsp;mm), tika izraisīti plūdi. Stiprais vējš izraisīja plašus strāvas zudumus. Vērmontas un Ņujorkas štatā ātri ūdens līmeni paaugstinošās upes iznīcināja vairākus tiltus un ceļus, tādējādi izolējot vairākas mazas pilsētas. Kopumā gāja bojā vismaz 56 cilvēki. ASV tika nodarīti zaudējumi gandrīz 15,6 miljardu dolāru apmērā, tādējādi tā kļuva par 7. vislielākos zaudējumus izraisījušo viesuļvētru ASV vēsturē.

## Atsauces

## Ārējās saites
Urugvajas administratīvais iedalījums

[250px|thumbnail|[Urugvajas novietojums]]
**[[Urugvaja]]s administratīvo iedalījumu** veido **19 departamenti** (spāņu: *departamentos*). Visi departamenti sīkāk iedalās **89 municipalitātēs**. Pēc platības lielākais departaments ir Takvarembo departaments (15 438 km²), savukārt mazākais — Montevideo departaments (525,5 km²). Pēc iedzīvotāju skaita lielākais departaments ir Montevideo departaments (1 319 108 iedzīvotāji), bet mazākais — Floresas departaments (25 050 iedzīvotāji). 

## Administratīvo līmeņu shēma

## Pirmā līmeņa administratīvais iedalījums

### Departamenti

## Atsauces
Sentdžordža pagasts (Barbadosa)

**Sentdžordža pagasts** () ir viens no vienpadsmit Barbadosas pagastiem valsts centrālajā daļā. Pagasts robežojas ar 
Kraistčērčas pagastu dienvidos, ar Sentfilipa pagastu austrumos, ar Sentdžona pagastu ziemeļaustrumos, ar Sentdžozefa pagastu un ar Senttomasa pagastu  ziemeļos un ar Sentmišelas pagastu rietumos.

Pagasta administratīvais centrs un lielākā pilsēta ir Bulkeli. Pagasta kopējā platība ir 44 km², pēc 2010. gada datiem pagastā dzīvo 19 767 iedzīvotāji. Tas ir trešais lielākais Barbadosas pagasts pēc platības un piektais lielākais pagasts pēc iedzīvotāju skaita.
Bērzaine (Bērzaines pagasts)

**Bērzaine**, agrāk — **Jaunburtnieki**, ir ciems Valmieras novada Bērzaines pagastā, pagasta centrs. Izvietojies pagasta dienvidrietumos Briedes vecupes krastā pie autoceļa V193  no novada centra Valmieras un  no Rīgas. Bērzainē atrodas pagasta pārvalde, tautas nams, bibliotēka, feldšeru punkts, pasta nodaļa, vairāki veikali. Apdzīvotā vieta izveidojusies ap bijušās Jaunburtnieku muižas () centru, izaugusi pēckara gados kā ciema padomes un kolhoza «Bērzaine» ciemats.  Jaunburtnieku muižas apbūve (kungu māja, pārvaldnieka māja, kučiera māja, klēts, kūts-stallis, spirta brūzis, kalve un parks) ir vietējas nozīmes kultūrvēstures pieminekļi. Pirmie privātie dievkalpojumi muižas lūgšanu namā notika jau no 1855. gada.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces